Arkivsak-dok. 162 – 16 

Saksbehandler: Ingunn Olimstad Bjerkelo

Behandles av: Møtedato:

Sandnes Eiendomsselskap KF 20.12.2016

**Rapportering av status tiltakspakke: «Tilskudd til vedlikehold og rehabilitering i kommuner» per desember 2016**

**Bakgrunn for saken:**

I revidert nasjonalbudsjett er Sandnes kommune blitt tildelt et engangstilskudd i 2016 på kr 53,9 millioner.

I BS-sak 85/16 ble fordeling av tilskuddsmidler behandlet og vedtatt. Sandnes kommune, Bymiljø (teknisk) vil ha ansvar for gjennomføring av anleggsprosjekt mens SEKF har fått bestilling på og vil ha ansvar for gjennomføring av vedlikeholds- og rehabiliteringstiltak i skole, barnehage, skole, idrettsbygg, boas og boliger.

I denne saken legges fram orientering om status på framdrift i gjennomføring av de vedtatte tiltak. I tillegg rapporteres det om forslag til omdisponeringer av midler til andre tiltak.

**Saksopplysninger:**

Status på framdrift i gjennomføring av tiltakene er synliggjort i vedlegg 1.

Per desember 2016 er 8 prosjekt ferdigstilt, alle planlagte prosjekt er igangsatt mens 2 «reserveprosjekter» ikke realiseres.

Etter hvert som prosjektering ferdigstilles og/eller minikonkurranser og anbudskonkurranser er gjennomført, får en riktigere budsjettall for de enkelte prosjekt. I vedlegg 1 er det lagt inn to kolonner på høyre side av tabellen. Den ene kolonnen synliggjør justert ramme mens den andre kolonnen synlig endring av ramme ift. tidligere vedtak.

Det foreslås å endre vedtatte budsjettrammer i henhold til vedlegg 1.

**Forslag til vedtak:**

* Saksutredningen tas til orientering
* Omdisponering av midler mellom prosjekter godkjennes i hht. saksutredningen.
* Saken oversendes Rådmannen for videre oppfølging.

Sandnes Eiendomsselskap KF, 14.12.2016

Torbjørn Sterri

daglig leder

**Vedlegg 1:** Rapportering av status tiltakspakke – Tilskudd til vedlikehold og rehabilitering i kommuner, per desember 2016.